CELEX: 32017D0099
Language: fi
Date: 2017-01-18 00:00:00
Title: Komission täytäntöönpanopäätös (EU) 2017/99, annettu 18 päivänä tammikuuta 2017, päätöksen 93/195/ETY muuttamisesta siltä osin kuin on kyse eläinten terveyttä ja eläinlääkärintodistuksia koskevista vaatimuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen Meksikoon ja Amerikan yhdysvaltoihin viennin jälkeen ja päätöksen 2004/211/EY liitteen I muuttamisesta siltä osin kuin on kyse Kiinaa ja Meksikoa koskevista kohdista niiden kolmansien maiden ja kolmansien maiden alueiden luettelossa, joista elävien hevoseläinten ja hevoseläinten siemennesteen, munasolujen ja alkioiden tuonti unioniin on sallittua (tiedoksiannettu numerolla C(2017) 128) (ETA:n kannalta merkityksellinen teksti. )

20.1.2017   
               
               
                  FI
               
               
                  Euroopan unionin virallinen lehti
               
               
                  L 16/44
               
            KOMISSION TÄYTÄNTÖÖNPANOPÄÄTÖS (EU) 2017/99,
      annettu 18 päivänä tammikuuta 2017,
      päätöksen 93/195/ETY muuttamisesta siltä osin kuin on kyse eläinten terveyttä ja eläinlääkärintodistuksia koskevista vaatimuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen Meksikoon ja Amerikan yhdysvaltoihin viennin jälkeen ja päätöksen 2004/211/EY liitteen I muuttamisesta siltä osin kuin on kyse Kiinaa ja Meksikoa koskevista kohdista niiden kolmansien maiden ja kolmansien maiden alueiden luettelossa, joista elävien hevoseläinten ja hevoseläinten siemennesteen, munasolujen ja alkioiden tuonti unioniin on sallittua
      
         
            (tiedoksiannettu numerolla C(2017) 128)
         
      
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY (1) ja erityisesti sen 17 artiklan 3 kohdan a alakohdan,
      ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 30 päivänä marraskuuta 2009 annetun neuvoston direktiivin 2009/156/EY (2) ja erityisesti sen 12 artiklan 1 ja 4 kohdan sekä 19 artiklan johdantokappaleen sekä a ja b alakohdan,
      sekä katsoo seuraavaa:
      
                  (1)
               
               
                  Direktiivissä 2009/156/EY vahvistetaan eläinten terveyttä koskevat vaatimukset, joita sovelletaan elävien hevoseläinten tuonnissa unioniin. Siinä säädetään, että hevoseläinten tuonti unioniin on sallittua ainoastaan niistä kolmansista maista, jotka täyttävät tietyt eläinten terveyttä koskevat vaatimukset.
               
            
                  (2)
               
               
                  Komission päätöksessä 93/195/ETY (3) säädetään eläinlääkärintodistusten malleista rekisteröityjen hevosten takaisintuonnissa unioniin raveja, kilpailuja ja kulttuuritapahtumia varten tapahtuneen tilapäisen maastaviennin jälkeen. Kyseisen päätöksen liitteessä II olevassa terveystodistuksen mallissa määrätään muun muassa, että rekisteröidyn hevosen, joka on tilapäisesti viety unionista enintään 30 päivän ajaksi, on oltava ollut unionista lähtönsä jälkeen ainoastaan siinä kolmannessa maassa, josta sillä on todistus unioniin uudelleenvientiä varten, tai kolmannessa maassa, jolla on sama terveysluokitusryhmä kuin kyseisen päätöksen liitteessä I.
               
            
                  (3)
               
               
                  LG Global Champions Tour -hevostapahtumat järjestetään kansainvälisen ratsastajainliiton (Fédération Equestre International, FEI) puitteissa Miamissa Yhdysvalloissa ja Méxicon suurkaupunkialueella Meksikossa 30 päivän maaliskuuta ja 30 päivän huhtikuuta 2017 välisenä aikana.
               
            
                  (4)
               
               
                  Koska virallinen eläinlääketieteellinen valvonta on tehokasta Yhdysvalloissa ja Méxicon suurkaupunkialueella järjestettävissä LG Global Champions Tour -hevostapahtumissa, on mahdollista vahvistaa erityisiä eläinten terveyttä ja eläinlääkärintodistuksia koskevia vaatimuksia niiden hevosten takaisintuonnille unioniin, jotka on tilapäisesti enintään 30 päivän ajaksi viety osallistumaan kyseisiin hevostapahtumiin.
               
            
                  (5)
               
               
                  Päätöstä 93/195/ETY on tarpeen muuttaa, jotta rekisteröityjen hevosten takaisintuonti unioniin voidaan sallia 30 päivän maaliskuuta ja 30 päivän huhtikuuta 2017 välisenä aikana raveja, kilpailuja ja kulttuuritapahtumia varten tapahtuneen tilapäisen viennin jälkeen, jonka tarkoitus oli LG Global Champions Tour -hevostapahtumiin osallistuminen Miamissa ja Méxicossa, ja jotta voidaan vahvistaa tällaiset rekisteröidyt hevoset kattavan terveystodistuksen malli.
               
            
                  (6)
               
               
                  Sen vuoksi päätöstä 93/195/ETY olisi muutettava,
               
            
                  (7)
               
               
                  Komission päätöksessä 2004/211/EY (4) vahvistetaan niiden kolmansien maiden tai aluejakoa sovellettaessa kolmansien maiden osien luettelo, joista jäsenvaltioiden on sallittava hevoseläinten ja hevoseläinten siemennesteen, munasolujen ja alkioiden tuonnin, sekä muut tällaisessa tuonnissa sovellettavat edellytykset. Luettelo on päätöksen 2004/211/EY liitteessä I.
               
            
                  (8)
               
               
                  Jotta Kiina voisi toimia FEI:n suojeluksessa 30 päivän ajan vuosina 2014, 2015 ja 2016 järjestettävän LG Global Champions Tour -hevostapahtuman isäntämaana, Kiinan toimivaltaiset viranomaiset pyysivät, että osa Shanghain suurkaupunkialueesta tunnustetaan hevoseläinten taudeista vapaaksi vyöhykkeeksi.
               
            
                  (9)
               
               
                  Kiinan viranomaisilta saatujen takeiden ja tietojen perusteella ja jotta voitaisiin rajoitetun ajan sallia rekisteröityjen hevosten takaisintuonti unioniin tietystä Kiinan alueen osasta tapahtuneen tilapäisen maastaviennin jälkeen niiden vaatimusten mukaisesti, joista säädetään päätöksessä 93/195/ETY, komissio hyväksyi täytäntöönpanopäätökset 2014/127/EU (5), (EU) 2015/557 (6) ja (EU) 2016/361 (7), joilla Kiinan alue CN-2 hyväksyttiin tilapäisesti.
               
            
                  (10)
               
               
                  Kiinan toimivaltaiset viranomaiset ovat pyytäneet, että alue CN-2 tunnustetaan hevoseläinten taudeista vapaaksi vyöhykkeeksi FEI:n suojeluksessa järjestettävää vuoden 2017 LG Global Champions Tour -hevostapahtumaa varten. Koska kyseinen tapahtuma järjestetään samoin eläinten terveyttä ja karanteeneja koskevin vaatimuksin, joita sovellettiin vuosina 2014, 2015 ja 2016, on aiheellista muuttaa alueen CN-2 osalta päätöksen 2004/211/EY liitteessä I olevan taulukon sarakkeessa 15 olevaa päivämäärää tilapäisen hyväksynnän myöntämiseksi ainoastaan kyseiselle vyöhykkeelle.
               
            
                  (11)
               
               
                  Koska Méxicon suurkaupunkialue on korkealla sijaitseva alue, jolla vektorien välityksellä tapahtuvan vesicular stomatitis -taudin tai tiettyjen venezuelalaisen hevosen enkefalomyeliitin alatyyppien tartunnan riski on vähäinen ja koska kyseisellä alueella ei kahden viime vuoden aikana ole ilmoitettu esiintyneen venezuelalaista hevosen enkefalomyeliittia, rekisteröityjen hevosten takaisintuonti unioniin ravien, kilpailujen ja kulttuuritapahtumien vuoksi Méxicon suurkaupunkialueelle tapahtuneen, 30 päivän maaliskuuta 2017 ja 30 päivän huhtikuuta 2017 välisenä aikana alle 30 päivää kestäneen tilapäisen viennin jälkeen olisi sallittava. Päätöksen 2004/211/EY liitteessä I olevan luettelon Meksikoa koskevaa kohtaa on tarpeen muuttaa.
               
            
                  (12)
               
               
                  Sen vuoksi päätöstä 2004/211/EY olisi muutettava.
               
            
                  (13)
               
               
                  Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
               
            ON HYVÄKSYNYT TÄMÄN PÄÄTÖKSEN:
      1 artikla
      Muutetaan päätös 93/195/ETY seuraavasti:
      
                  1)
               
               
                  Korvataan 1 artiklan viimeinen luetelmakohta seuraavasti:
                  
                              ”—
                           
                           
                              ovat osallistuneet LG Global Champions Tour -hevostapahtumiin Miamissa Yhdysvalloissa ja Méxicon suurkaupunkialueella Meksikossa ja täyttävät tämän päätöksen liitteessä X olevan terveystodistuksen mallin mukaisesti laaditussa terveystodistuksessa vahvistetut vaatimukset”.
                           
                        
            
                  2)
               
               
                  Korvataan liite X tämän päätöksen liitteellä I.
               
            2 artikla
      Muutetaan päätöksen 2004/211/EY liite I tämän päätöksen liitteen II mukaisesti.
      3 artikla
      Tämä päätös on osoitettu kaikille jäsenvaltioille.
      
         Tehty Brysselissä 18 päivänä tammikuuta 2017.
         
            
               Komission puolesta
            
            Vytenis ANDRIUKAITIS
            
               Komission jäsen
            
         
      
      
         (1)  EYVL L 268, 14.9.1992, s. 54.
      
         (2)  EUVL L 192, 23.7.2010, s. 1.
      
         (3)  Komission päätös 93/195/ETY, tehty 2 päivänä helmikuuta 1993, eläinten terveyttä koskevista vaatimuksista ja eläinlääkärintodistuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen maastaviennin jälkeen (EYVL L 86, 6.4.1993, s. 1).
      
         (4)  Komission päätös 2004/211/EY, tehty 6 päivänä tammikuuta 2004, niiden kolmansien maiden ja kolmansien maiden alueiden osien alueiden luettelosta, joista jäsenvaltiot sallivat elävien hevoseläinten ja hevoseläinten siemennesteen, munasolujen ja alkioiden tuonnin, sekä päätösten 93/195/ETY ja 94/63/EY muuttamisesta (EUVL L 73, 11.3.2004, s. 1).
      
         (5)  Komission täytäntöönpanopäätös 2014/127/EU, annettu 7 päivänä maaliskuuta 2014, päätöksen 2004/211/EY liitteen I muuttamisesta Kiinaa koskevan kohdan osalta niiden kolmansien maiden ja kolmansien maiden osien luettelossa, joista elävien hevoseläinten ja hevoseläinten siemennesteen, munasolujen ja alkioiden tuonti unioniin on sallittua (EUVL L 70, 11.3.2014, s. 28).
      
         (6)  Komission täytäntöönpanopäätös (EU) 2015/557, annettu 31 päivänä maaliskuuta 2015, päätöksen 2004/211/EY liitteen I muuttamisesta Kiinaa koskevan kohdan osalta niiden kolmansien maiden ja kolmansien maiden osien luettelossa, joista elävien hevoseläinten ja hevoseläinten siemennesteen, munasolujen ja alkioiden tuonti unioniin on sallittua (EUVL L 92, 8.4.2015, s. 107).
      
         (7)  Komission täytäntöönpanopäätös (EU) 2016/361, annettu 10 päivänä maaliskuuta 2016, päätöksen 2004/211/EY liitteen I muuttamisesta Kiinaa koskevan kohdan osalta niiden kolmansien maiden ja kolmansien maiden osien luettelossa, joista elävien hevoseläinten ja hevoseläinten siemennesteen, munasolujen ja alkioiden tuonti unioniin on sallittua (EUVL L 67, 12.3.2016, s. 57).
      
         LIITE I
         
            
               ”LIITE X
               Teksti kuva
               
                  TERVEYSTODISTUS
                  rekisteröityjen hevosten unioniin takaisintuontia varten Miamissa ja Méxicon suurkaupunkialueella pidettyihin kilpailuihin osallistumisen vuoksi Amerikan yhdysvaltoihin ja Meksikoon tapahtuneen enintään 30 päivää kestäneen tilapäisen maastaviennin jälkeen
                  Todistuksen nro:
                  Kyseinen tapahtuma:
                  Osallistuminen LG Global Champions Tour -hevostapahtumiin Miamissa Amerikan yhdysvalloissa ja Méxicon suurkaupunkialueella Meksikossa
                  Lähettäjämaana oleva kolmas maa: Meksiko (3) / Amerikan yhdysvallat (3)
                  Vastuussa oleva ministeriö: (ministeriön nimi)
                  I Hevosen tunnistustiedot
                  a) Tunnistusasiakirjan numero:
                  b) Vahvistaja:
                  (toimivaltaisen viranomaisen nimi)
                  II Hevosen alkuperä
                  Hevonen lähetetään (mistä):
                  (lähetyspaikka)
                  (mihin):
                  (määräpaikka)
                  lentoteitse:
                  (lennon numero)
                  Lähettäjän nimi ja osoite:
                  Vastaanottajan nimi ja osoite:
                  III Terveyttä koskevat tiedot
                  Allekirjoittanut todistaa, että edellä kuvattu hevonen täyttää seuraavat vaatimukset:
                  a) Se on lähtöisin kolmannesta maasta, jossa seuraavista taudeista on ilmoitettava pakollisesti: afrikkalainen hevosrutto, astumatauti, räkätauti, hevosen enkefalomyeliitti (kaikissa muodoissaan, mukaan luettuna venezuelalainen hevosen enkefalomyeliitti), hevoseläinten näivetystauti, vesicular stomatitis -tauti, raivotauti, pernarutto.
                  b) Se on tutkittu tänään, eikä siinä ole mitään kliinisiä taudin oireita (1).
                  c) Sitä ei ole tarkoitettu teurastettavaksi kansallisen infektio- tai tartuntatautia koskevan hävittämissuunnitelman mukaisesti.
                  d) Sitä on pidetty kolmanteen maahan tai, jos sovelletaan unionin lainsäädännön mukaista virallista aluejakoa, kolmannen maan alueen osaan (2) tulostaan lähtien eläinlääkärin valvonnassa olevilla tiloilla erillisessä tallissa siten, että se ei ole joutunut kosketuksiin terveydentilaltaan heikompien hevoseläinten kanssa muutoin kuin kilpailujen aikana.
                  e) Se tulee sellaiselta kolmannen maan alueelta tai, jos sovelletaan unionin lainsäädännön mukaista virallista aluejakoa, kolmannen maan sellaisesta osasta, jossa
                  i) ei kahden viime vuoden aikana ole esiintynyt venezuelalaista hevosen enkefalomyeliittia,
                  ii) ei kuuden viime kuukauden aikana ole esiintynyt astumatautia,
                  iii) ei kuuden viime kuukauden aikana ole esiintynyt räkätautia.
               
               Teksti kuva
               
                  f) Se ei tule sellaisesta kolmannesta maasta tai kolmannen maan osasta, jota pidetään unionin lainsäädännön mukaan afrikkalaisen hevosruton saastuttamana.
                  g) Se ei tule tilalta, johon sovellettiin eläinten terveyteen liittyvistä syistä kieltomääräystä, eikä se ollut kosketuksissa sellaisen tilan hevoseläimiin, johon sovellettiin eläinten terveyteen liittyvistä syistä kieltomääräystä, jonka vuoksi edellytettiin seuraavaa:
                  i) jos kaikkia tilalla olevia seuraavassa tarkoitetuille taudeille alttiiden lajien eläimiä ei viety pois tilalta, kielto kesti
                  — kuusi kuukautta alkaen päivästä, jolloin sairaat eläimet teurastettiin tai vietiin pois tiloista, jos kyseessä oli hevosen enkefalomyeliitti,
                  — sen ajan, joka vaaditaan kolmen kuukauden välein otetun kahden Coggins-testin negatiivisen tuloksen saamiseksi tilalle jääneiltä eläimiltä sen jälkeen kun tartunnan saaneet eläimet teurastettiin, kun kyseessä on näivetystauti,
                  — yksi kuukausi viimeisestä todetusta tapauksesta, kun kyseessä on raivotauti,
                  — 15 päivää viimeisestä todetusta tapauksesta, kun kyseessä on pernarutto.
                  ii) jos kaikki tilalla olleet taudille alttiiden lajien eläimet teurastettiin tai vietiin pois tilalta, kielto kesti 30 päivää, tai jos kyseessä oli pernarutto, 15 päivää, siitä päivästä alkaen, jona tilat puhdistettiin ja desinfioitiin eläinten hävittämisen tai poisviennin jälkeen.
                  h) Se tulee tilalta,
                  i) johon ei sovellettu vesicular stomatitis -tautia koskevaa kieltomääräystä, eikä eläin ollut kosketuksissa sellaisen tilan hevoseläimiin, johon on sovellettu tällaista kieltomääräystä kuuden viime kuukauden kuluessa (3), tai
                  ii) jolla ei esiintynyt vesicular stomatitis -tautia lähetystä edeltävien 30 päivän aikana ja jolla eläin oli suojattuna tartuntaa levittäviltä hyönteisiltä kyseisten lähetystä edeltävien 30 päivänä aikana ja jolla sille tehtiin yksi seuraavista kokeista tartuntaa levittäviltä hyönteisiltä suojaamisen aloittamisesta aikaisintaan 21 päivän kuluttua otetun verinäytteen perusteella:
                  — viruksen neutralisointitesti, jonka tulos on negatiivinen seerumilaimennoksellla 1:12 (3);
                  — serologinen testi, jonka tulos on negatiivinen Maailman eläintautijärjestön (OIE) diagnostisia testejä ja rokotteita käsittelevän käsikirjan (Manual for Diagnostic Tests and Vaccines for Terrestrial Animals) 2.1.19 luvun B(2) kohdan mukaisesti (3).
                  i) Hevonen ei parhaan tietoni mukaan ole ollut kosketuksissa tartuntataudista tai tarttuvasta taudista kärsiviin hevoseläimiin tätä vakuutusta edeltävien 15 päivän aikana.
                  IV Pitopaikkaa ja karanteenia koskevat tiedot:
                  a) Hevonen saapui Meksikon (3)/ Amerikan yhdysvaltojen (3) alueelle (4).
                  b) Hevonen saapui Meksikoon (3)/ Amerikan yhdysvaltoihin (3) Euroopan unionin jäsenvaltiosta tai Meksikosta (3) / Amerikan yhdysvalloista (3).
                  c) Sikäli kuin voidaan todistaa, hevonen ei ole ollut yhtäjaksoisesti Euroopan unionin ulkopuolella 30:tä päivää tai pidempään tässä todistuksessa ilmoitettu suunniteltu paluupäivä mukaan luettuna eikä sitä ole unionista lähtönsä jälkeen viety Meksikon tai Amerikan yhdysvaltojen ulkopuolelle.
                  V Hevonen lähetetään kolmannessa maassa virallisesti hyväksytyllä desinfiointiaineella etukäteen puhdistetussa ja desinfioidussa kulkuneuvossa, joka on rakenteeltaan sellainen, että lantaa, kuivikkeita ja rehua ei pääse putoamaan kulkuneuvosta kuljetuksen aikana.
               
               Teksti kuva
               
                  VI Tämä todistus on voimassa 10 päivää.
                  Päivämäärä
                  Paikka
                  Virkaeläinlääkärin leima ja allekirjoitus (1)
                  Nimi suuraakkosin ja asema
                  (1) Leiman ja allekirjoituksen värin on oltava eri kuin painovärin.
                  (1) Tämä todistus on annettava päivänä, jona eläin lastataan lähetettäväksi Euroopan unioniin, tai viimeisenä työpäivänä ennen lastausta.
                  (2) Komission päätös 2004/211/EY, tehty 6 päivänä tammikuuta 2004, niiden kolmansien maiden ja kolmansien maiden alueiden osien luettelosta, joista jäsenvaltiot sallivat elävien hevoseläinten ja hevoseläinten siemennesteen, munasolujen ja alkioiden tuonnin, sekä päätösten 93/195/ETY ja 94/63/EY muuttamisesta (EUVL L 73, 11.3.2004, s. 1).
                  (3) Tarpeeton yliviivataan.
                  (4) Lisätään tulopäivä [pp/kk/vvvv].
               ”
         
      
      
         LIITE II
         Muutetaan päätöksen 2004/211/EY liitteessä I oleva taulukko seuraavasti:
         
                     1)
                  
                  
                     Korvataan sarakkeessa 15 Kiinan aluetta CN-2 koskevalla rivillä ilmaisu ”Voimassa 15.4.–15.5.2016” ilmaisulla ”Voimassa 20.4.–20.5.2017”.
                  
               
                     2)
                  
                  
                     Korvataan sarakkeessa 15 Meksikon aluetta MX-1 koskevalla rivillä ilmaisu ”Voimassa 30.3.–30.4.2016” ilmaisulla ”Voimassa 30.3.–30.4.2017”.